Bağ ştatı (film, 2004)

Bağ ştatı  () — 2004-cü ildə istehsal olunmuş ABŞ filmi. Film komediya-dram janrındadır. Senari müəllifi və rejisoru Zak Braffdır. Baş rollarda Natali Portman, Piter Sarsqaard, İen Holm və Zak Braff iştirak edir. Filmin süjetini 26 yaşı olan aktyor Endryu Larcmanın anasının ölümündən sonra doğulduğu Nyu Cersiyə qayıtması təşkil edir. Braf bu filmi öz real həyatındakı hadisələr əsasında çəkib. Filmin çəkilişləri 2003-cü ilin aprel və may aylarında aparılıb və çəkiliş yeri əsasən Nyu Cersi olmuşdu. Sandens Film Festivalının seçilmiş filmi olmuşdur. Braff tərəfindən seçilərək hazırlanan film musiqisi Qremmi mükafatına layiq görülmüşdür.

 Süjet 

Çətinliklərlə mübarizə aparan aktyor Endryu Larcmana (Zak Braff) bir gün atası Qideon (İen Holm) zəng edərək anasının öldüyün və təcili olaraq evə gəlməli olduğunu deyir. Endryu Los-Ancelesi tərk edərək anasının dəfn mərasimi üçün Nyu Cersiyə gəlir. Qəbir qazanların köhnə dostu Mark (Piter Sarsqaard) və Deyv Aleks Byerns olduğunu görür. Köhnə dostları onu gecə partiyə dəvət edirlər. Evdə isə atası onu başağrılarına görə həkim ilə görüş təşkil edir.

Ertəsi gecə dostlarının dəvətini qəbul edən Endryu Mark, Deyv və Cessi Armando Riesko ilə partiyə gedir. Burada marixuana çəkir və ekstazi qəbul edirlər. Səhər ayıldıqda Endryu həkim qəbuluna gedir. Gözləmə zalında Sem Natali Portman adında gənc bir xanımlar tanış olur. Sem pataloji yalançılıq xəstəliyinə düçardır. Sem danışdığı yalanların səbəbini bilmədiyini və daha sonra etdiklərini boynuna aldığını ona deyir. Həkim görüşündə Dr. Koen (Ron Libman) ona dərmanlarını qəbul etmədiyi üçün başağrılarının meydana gəldiyini izah edir. Həkim Endryuya atasının ona dərman təyin etməsini də tapşırır. Həkimin otağından çıxdıqdan sonra Semlə yenidən qarşılaşan Endryu evə qədər onu evinə maşını ilə aparmağı təklif edir. Sem onu evə dəvət edir və anası ilə tanış edir. Endryu Sema anasının ölümü haqqında danışır. Evə qayıtdıqdan sonra atası o təkrar ayrılmadan əvvəl söhbət edirlər.

Daha sonra Endryu və Cessi qəbirstanlıqda otururlar və Mark başqa bir qəbir qazır. Endryu Markın meyitlərin zinət əşyalarını oğurladığının şahidi olur. Endryu Semin evinə gedərək bütün günü onunla keçirir və daha sonra Cessinin evində digər dostlarına qoşulurlar. Endryu Sema doqquz yaşında olarkən bilmədən anasını itələdiyini, onun qaz sobasına düşərək iflic olduğunu və bunun günahının oğlunda görən atasının isə onu müalicələrə tabe etdiyini deyir. Endryu Semə qarşı olan hisslərini də ona açıb deyir.

 Rollarda 
 Zak Braff — Endryu Larcman
 Natali Portman — Sem
 Piter Sarsqaard — Mark
 İen Holm — Qideon Larcman
 Cin Smart — Kerol
 Armando Riesko — Cessi
 Ceki Hoffman — Silviya Larcman
 Method Man — Dieqo
 Aleks Byerns — Deyv
 Ron Libman — Dr. Koen
 Denis O`Hare — Albert
 Cim Parsons — Tim
 Maykl Ueston — Kenni
 Enn Daud — Oliviya
 Ato Essandoh — Titembey
 Ceffri Arend — Karl Benson

 Mükafatlar və nominasiyalar 
 İl Mükafat Kateqoriya Nominasiya Nəticə 2004 ÇFTA Mükafatı Ən yaxşı yeni rejissor Zak Braff  FFTC Mükafatı Polin Keyl Mükafatı Zak Braff  Hollivud Film Mükafatı Müvəffəqiyyətli Rejissor Zak Braff Hollywood Film Awards Winners Database  Humanitas Mükafatı Sandens Filmləri Bağ ştatı Milli Tənqidcilər Kollegiyası Mükafatı Ən yaxşı reisssoru debütü Zak Braff  Kinematoqrafiya sahəsində xüsusi tanınmaya görə  Bağ ştatı  FiFTC Mükafatı İlin çıxışı — Kamera arxasında Zak Braff  Stokholm Film Festivalı Ən yaxşı aktyor Piter Sarsqaard  Sandens Film Festivalı Qrand Jüri Mükafatı Zak Braff  2005 Tənqidçilərin seçimi film mükafatı Ən yaxşı film musiqisi Bağ ştatı 

 İstinadlar 

 Xarici keçidlər 


Kateqoriya:ABŞ filmləri
Kateqoriya:2004-cü ilin ABŞ filmləri
Kateqoriya:2004-cü ilin filmləri
Kateqoriya:İngiliscə filmlər
Kateqoriya:Müstəqil ABŞ filmləri
Kateqoriya:Fox Searchlight Pictures filmləri
Kateqoriya:Miramax filmləri
Kateqoriya:Nyu-Cersi haqqında filmlər